28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: 373/2008

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A., C. T. A., R. B. T. A., Vilela. Situación: Arteixo. Características Técnicas: Liña eléctrica de media tensión aérea a 15/20 kV., de 628 m. de lonxitude, en condutor LA-56, coa orixe na L. M. T. A. existente a C. T. Monteagudo e final no C. T. proxectado de Vilela, tipo aéreo de 100 kVA. Rede de baixa tensión de 1.210 m. de lonxitude, en condutor RZ. Concello de Arteixo. Resultan os seguintes feitos: Primeiro.-A petición someteuse a información pública por Acordo do 12 de setembro de 2008, da Delegación Provincial, publicada no DOG do 4 de novembro de 2008, no BOP de A Coruña do 28 de outubro de 2008 e no Diario La Opinión de 17 de outubro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Dona Catalina Eugenia Maria Pilar Rita Claude Donada e outros afectados, propietarios dos predios n° 1, 2, 4, 5, 6, 7, 8, 9, 10, 11, 12 e 13, manifestan que a reclamación formulada meses antes polos veciños que sufrían carencia no subministro, foi solucionada cun transformador instalado na zona e sen afectar a ningunha propiedade. Consideran que o que se pretende facer agora, non é de utilidade pública ou interese social, dado que a zona tería entrada exaxerada de tiñas eléctricas. A instalación dificultaría os traballos agrícolas nos predios e na zona onde proxectase o centro de transformación existe un muiño restaurado e árbores centenarios. Que de ser unha instalación necesaria, existen zonas alternativas con menos impacto ambiental e menos prexuízo nos terreos agrogandeiros. Don Jose Giovanni Rutkowski Bailly Bailliere, propietario do predio n°3, non acepta a traza proxectada para a tiña no tramo que Ile afecta e considera, que si non se pode evitar este prexuízo, deberá ser o mínimo posible. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predios n°1, 2, 4, 5, 6, 7, 8, 9, 10, 11, 12 e 13, manifesta que a instalación pretende mellorar o subministro eléctrico nos lugares de Vilela, Ibia, Perillana, Freixal e Rocha, debido ao aumento de demanda de potencia que non pode ser atendida polo centro de transformación existente na zona nin pola rede de baixa tensión. Menciona o “artigo 52 da Lei 57/1997 de 27 de novembro do Sector Eléctrico” que establece, “que se declaran de Utilidade Pública as instalacións electricas de xeración, transporte e distribución de enerxía eléctrica, aos efectos de expropiación forzosa, dos bens e dereitos necesarios para o establecemento, a imposición e exercicio da servidume de paso”. Que esta instalación non ten porque ser sometida ao trámite ambiental, ao non ser obras recollidas nesta lexislación sectorial, pola súa escasa repercusión no medio. Que a servidume de paso aéreo de enerxía eléctrica non impide ao dono do predio servinte cercalo ou edificar nel, deixando a salvo a servidume e pódese seguir realizando actividades de cultivo, coa restrición da plantación de árbores na zona de servidume. Que o proxecto realizouse conforme ao Decreto 3151/68 de 28 de novembro do R. T. L. E. A. T., sen que existan limitacións nin prohibicións á constitución de servidume. Que será o Xurado de Expropiación de Galicia, o encargado de valorar os prexuízos que se producen nestes predios polo establecemento da servidume de paso. Predio n°3, manifesta que non foi posible adaptar o trazado da tiña aos lindeiros das parcelas, tanto pola configuración dos predios na zona, como polo intento de non afectar a predios clasificados como “solo de núcleo rural de poboación”. O proxecto realizouse conforme ao Decreto 3151/68 de 28 de novembro R. T. L. E. A. T., sen que existan limitacións nin prohibicións que impidan o establecemento da servidume. Que os prexuízos ocasionados serán valorados no seu momento polo Xurado de Expropiación de Galicia. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 25631/982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación ás alegacións presentadas cabe dicir que o trazado da liña de Media Tensión proxectada cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta tiña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuidas Autorizar, aproba-lo proxecto de execución e declarar de utilidade publica,. en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacions executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 1 de xullo de 2009 Tristana Moraleja Gómez Xefa Territorial da Coruña